Добровольский Георгий Тимофеевич
Добровольский Георгий Тимофеевич (1. 6. 1929, Одесса - 30. 6. 1971) - СССРдин учкуч-космонавты, подполковник, Советтик Союз. Баатыры (30. 6. 1971, өлгөндөн кийин). 

1954-жылдан КПСС мүчөсү. 
ААКтын одессалык атайын мектебин (1946) жана Чугуевск аскераба окуу жайын (1950), Ю. А. Гагарин атындагы Кызыл Туулуу Аскер-аба академиясын (1961) бүтүргөн. 
1950- 62-ж. истребителде учкуч. 
1963-жылдан космонавттар отрядында. 
1971-ж. 6-июпда Жердин спутнигинин орбитасына чыгарылган «Союз-11» космос кемесинин командири болуп космоско учкан. 
1971-ж. 7-июнда Жер айланасында орбитада 1971-ж. 19-апрелден бери учуп жүргөн «Салют» илимий станциясы менен биригишип, 23 суткага созулган программапы толук аткарган. 
Ал 1971-ж. 30-июнда Жерге келе жатканда экипаждын башка мүчөлөрү - В. Н. Волков жана В. И. Пацаев менен бирге каза болуп, Москванын Кызыл Аянттагы Кремль дубалына коюлган. 
Ленин ордени жана медалдар менен сыйланган

Колдонулган адабияттар 
 Кыргыз Совет Энциклопедиясы. Башкы редактор Б. О. Орузбаев. -Фрунзе: Кыргыз Совет Энциклопедиясынын башкы редакциясы, 1977. Том 2. В - Иридий. -672 б.

Советтик Союздун Баатырлары